Raga Rockers

Raga Rockers er et norsk rockeband som ble grunnlagt i 1982 av vokalist Michael Krohn, tidligere trommeslager i bandet Kjøtt. Raga Rockers omtales, sammen med deLillos, Jokke & Valentinerne og Dum Dum Boys, som et av de fire store i norsk rock på 1980-tallet.

Typisk for gruppa er melodisk rock, med norske tekster, gjerne med en stor porsjon satire, og med historier om det moderne mennesket. Michael Krohn, som skriver tekstene, skulle vise seg å bli en stilskaper i den rocken som vokste frem på åttitallet i Norge. Han lager også melodier som matcher de sterke tekstene, og har i tillegg et meget samspilt rock`n roll orkester bak seg.

Bandet har blant annet opptrådt på Roskildefestivalen i 1999. Bandets musikk preges av monotonibruk og bruk av overtoner. Michael Krohn har sammenliknet bandets sound med indisk raga i et intervu med NRK. Her forklarte han også at bandets navn med at «jeg synes det lyder bra og ser bra ut på trykk».

Historie 

De 5 albumene bandet ga ut på 1980-talet, var alle viktige for norsk rock, samtidig hadde bandet stor popularitet som liveband. I 1991 ble bandet oppløst for første gang, men kom tilbake 1995. I 2005 hadde de en norgesturné med fulle hus over hele landet. Året 2007 kom albumet Übermensch, som fikk en førsteplass på VG-lista. I 2015 kom «Sannhet på boks - En hyllest til Raga Rockers», der mer enn 100 norske band spilte inn sine versjoner av Raga Rockers sine låter, som en hyllest til bandet. Det ble en boks med 12 LP-plater og en bok på 150 sider med tegninger, essays og tidligere uutgitte bilder. De første 1000 eksemplarene av boksen inneholdt også en bonus 7" single fra Svartlamon Hardkor og Mannskoret.  Året etter kom boka "The Raga Saga", der Krohn fortalte historien om bandet, i samarbeid med forfatteren Svein Mostad.

Etter 35 år i bransjen ble gruppa 28. mai 2017 innlemmet i Rockheim Hall of Fame.

Medlemmer 
 Michael Krohn – vokal (1982–)
 Livio Aiello – bass (1982–)
 Eivind Staxrud – gitar,
 Arne Sæther – keyboard 
 Jan Arne Kristiansen – slagverk (1982–)

Tidligere medlemmer 
 Bruno Hovden – gitar (1982–dødsfall i 1985)
 Tore Berg – gitar, keyboard (1984–2005)
 Nils Aune – gitar (1988–2009)
Hugo Alvarstein – gitar, keyboard (1995–2010)
Bruno Hovden spilte på albumene The Return of the Raga Rockers  og Maskiner i Nirvana. Han omkom i en bilulykke i 1985. Nils Aune hadde tidligere spilt i Blitz-band som Svart Framtid og Kafka Prosess og kom inn og medvirket på Raga Rockers-albumene Forbudte følelser og Blaff. Han var ute av Raga Rockers i ni år før han kom tilbake i 1998.
Ståle Hoff spilte slidegitar på Maskiner i Nirvana. Tore Berg spilte  gitar og tildels keyboard på alle platene fra Maskiner i Nirvana til Raga Rockers, men var ikke med på Übermensch i 2007.

Diskografi

Studioalbum
 The Return of the Raga Rockers (1983)
 Maskiner i Nirvana (1985)
 Varme dager (1986)
 Forbudte følelser (1988) (#17 NO)
 Blaff (1989) (#7 NO)
 Rock'n'Roll Party (1990) (#7 NO)
 Perler for svin (1995) (#5 NO)
 Til helvete med Raga Rockers (1997) (#11 NO)
 Raga Rockers (2000)
 Übermensch (2007) (#1 NO)
 Shit Happens  (2010)
 Faktor X (2013)

Konsertopptak
 Raga Live (1990) (#12 NO)
 Alive Again (1996) (#38 NO)
 Fritt liv (2012)
 Rockefeller 20.06.14 (2014)

Samlealbum
 The Beginning of the Raga Rockers (1992)
 Ragas beste / Live fra Roskilde '99 (2005) (#2 NO)

Priser og nominasjoner 
 Nominert til Spellemannprisen 1988 i klassen rock for Forbudte følelser
 Nominert til Alarmprisen 2007 i klassen rock for Übermensch
 Nominert til Spellemannprisen 2007 i klassen årets låt for «Aldri mer»
 Vant Rockprisen 2011 under Rjukan Rockfestival
 Nominert til Rockheim Hall of Fame i 2012 og 2015
 Vant Gammleng-prisen 2015 i klassen rock
 Innlemmet i Rockheim Hall of Fame i 2017.

Referanser

Eksterne lenker 
 
 
 
 RagaRockers.no
 RagaRockers.com (fanside)
 Bilder fra Raga Rockers konsert på HiA (Kristiansand) 14. august 2006
 Raga Rockers hos Norsk Musikkinformasjon

 
Norske rockegrupper
Band etablert i 1982
Rockheim Hall of Fame